Rons Moss

Ronalds Montegjū Moss (; dzimis ), labāk pazīstams kā Rons Moss (), ir amerikāņu aktieris, mūziķis un komponists, softroka grupas Player dalībnieks, vislabāk pazīstams ar modes magnāta Ridža Forestera attēlošanu CBS ziepju operā "Hameleonu rotaļas" no 1987. līdz 2012. gadam.

 Jaunība un muzikālā karjera 
Moss dzimis un audzis Losandželosā. Uzaudzis teātra, koncertu un rokenrola mūzikas industrijā. 11 gadu vecumā sāka mācīties spēlēt bungas, ģitāru un elektrisko basģitāru. Moss 1976. gadā apvienojās ar kolēģi vokālistu un ģitāristu Pīteru Beketu, vokālistu, ģitāristu un taustiņinstrumentālistu Dž. Č. Krauliju un bundzinieku Džonu Frīzenu, lai izveidotu grupu Player, darbojoties tajā galvenokārt kā basists un dziedātājs. Garāžā Holivudas kalnos, viņi rakstīja un izpildīja mūziku, kas drīzumā piesaistīs mūzikas producenta Roberta Stigvuda uzmanību un grupa parakstīja līgumu ar Stigvuda ierakstu kompāniju RSO Records.

1978. gada pirmajās trīs nedēļās grupas hits Baby Come Back ieņēma 1. vietu nacionālajos popmūzikas topos, un Player tika iebalsots žurnāla Billboard 1978. gada labāko jauno singlu izpildītāju goda sarakstā. Turpinājuma singls This Time I'm in It for Love sasniedza 10. vietu ASV Billboard Hot 100 tajā pašā gadā.

Mosa 2002. gada solo CD I'm Your Man Austrālijas izdevumā iekļauts jauns oriģinālā hita Baby Come Back duets un divi papildu skaņdarbi: That's When I'll Be Gone un Mountain. Moss kopā ar savu grupu devās turnejā pa Austrāliju no 2006. gada augusta līdz septembrim. 2007. gadā Moss izdeva savu otro solo albumu Uncovered. Player turnejā devās 2015. gadā.

Pēc tiesas prāvas pret bijušo grupas Player biedru Pīteru Beketu par preču zīmes nosaukuma izmantošanu, Mosa grupa kopš 2019. gada uzstājas ar nosaukumu Ronn Moss' Player. 2019. gada martā Moss atkārtoti devās turnejā uz Austrāliju, bet 2019. gada vidū pirmo reizi ar pavadošo sastāvu apceļoja Itāliju.

2024. gada augustā uzstājies kopā ar Andrea Bočelli.

 Aktiera karjera 
Moss debitēja kino 1983. gadā, Itālijas piedzīvojumu filmā I paladini — Storia d'armi e d'amori.

1987. gadā Mosam piedāvāja Ridža Forestera lomu jaunā ziepju operā "Hameleonu rotaļas". Viņš piekrita attēlot Ridžu, un Mosa atveidotais tēls ieguva miljoniem fanu visā pasaulē. Moss joprojām vislabāk atpazīstams kā šīs lomas atveidotājs, un viņš bieži ceļo, lai uzstātos un muzicētu ārpus ASV.

Mosam Austrālijā ir liela fanu bāze. 2002. gadā viņš piedalījās Sidnejas alternatīvā roka grupas The Drugs singla The Bold and the Beautiful dzīvajā izpildījumā televīzijas šovā Rove Live, spēlējot basģitāru. 2006. gadā parādījās kampaņa, lai izvirzītu Mosu Gada austrālieša titulam. Moss piedalījies populārā Austrālijas apelsīnu sulas ražotāja Berri televīzijas reklāmā. Vēlāk, atgriezies Austrālijā, viņš ik pa laikam piedalījies Rove Live skečos, kur parodēja ziepju operas seriālus.

Ierunājis Dr. Forestera lomu 2008. gadā multfilmā "Supersuns Bulta".

2010. gadā Moss bija šova "Dejo ar zvaigzni!" Itālijas versijas dalībnieks, ierindojoties otrajā vietā ar savu partneri Sāru Di Vairu.

2012. gada 11. augustā ziņoja, ka Moss pametīs seriālu "Hameleonu rotaļas" finansiālu iemeslu dēļ, kurā viņš 25 gadus spēlēja Ridža Forestera tēlu. Pēdējo reizi seriālā viņš parādījās 2012. gada 14. septembrī.

2014. gada 12. maijā Moss kopā ar savu grupu uzstājās ABC ziepju operā General Hospital 2014. gada Nurses' Ball ietvaros, kur viņi izpildīja savu singlu Baby Come Back.

2015. gadā viņš spēlēja Iana tēlu Flandrijas ziepju operā Familie.

Moss spēlējis Džona Blekvela lomu digitālajā ziepju operā The Bay, un kā viens no tā producentiem saņēmis četras Daytime Emmy balvas 2015., 2016., 2017. un 2020. gadā.

 Privātā dzīve 
Rons Moss no 1990. gada janvāra līdz 2002. gada jūlijam bija precējies ar aktrisi Šari Šetiku (Ešlijas Ebotas lomas atveidotāja seriālā The Young and the Restless). Pārim piedzima divas meitas — Krīsona Karbo, dzimusi 1994. gada 26. februārī un Kalī Modīna, dzimusi 1998. gada 19. novembrī.

2009. gada 25. septembrī viņš apprecēja aktrisi un modeli Devinu DeVaskesu.

 Filmogrāfija 

 Kino 
GadsFilmaLoma Piezīmes1983I paladini — Storia d'armi e d'amoriRugero1987Hard Ticket to HawaiiRoudijs AbilīnsHot Child in the CityTonijs2000The Alternateviltus prezidents2004Christmas in Lovepats sevi2008"Supersuns Bulta"Dr. ForestersBalssThe Boneyard CollectionGrāfs Drakula2009The Next Mrs. Jacob AndersonDžeikobs AndersonsĪsfilma2022Surprise TripMaikls Dakruss

 Televīzija 
GadsSeriāls/FilmaLoma Piezīmes1985Trapper John, M.D.FeldšerisSērija All the King's Horses…1987—2012"Hameleonu rotaļas"Ridžs ForestersGalvenā loma2002"Sešas pēdas zem zemes"Ziepju operas aktierisSērija The Liar and the Whore2015FamilieIansOtrā plāna loma; 4 sērijas2015—2020The BayDžons BlekvelsGalvenā loma2018Rossi & WhiteDžons VaitsTelevīzijas filma2019This Is Our ChristmasVārtsargsTelevīzijas filma

 Diskogrāfija 

 Studijas albumi 
 Nosaukums Izdots Augstākā pozīcija topā ARIA Charts Nederlandse Album Top 100 I'm Your Man 2000 48  68 Uncovered 2005 —  —

 ar Player 
 Player (1977)
 Danger Zone (1978)
 Room with a View (1980)
 Spies of Life (1981)
 Electric Shadow (Japāna) / Lost in Reality (ASV) (1995/1996)
 Too Many Reasons (2013)

 Atsauces 

 Ārējās saites 

 Rona Mosa oficiālā mājaslapa
 Ronn Moss' Player oficiālā mājaslapa
 Instagram profils
 x.com profils

Kategorija:1952. gadā dzimušie
Kategorija:Losandželosā dzimušie
Kategorija:Kalifornijā dzimušie
Kategorija:Amerikāņu mūziķi
Kategorija:ASV televīzijas aktieri